# **DECIZIA ETAPEI DE ÎNCADRARE**

## Nr. din 20.06.2018

Ca urmare a solicitării de emitere a acordului de mediu adresate de **SC JET DIESEL ENERGY SRL** cu sediul în Arad, str. Constantin Brâncoveanu nr. 50A-52 privind proiectul **SPĂLĂTORIE AUTO CU AUTOSERVIRE, ÎMPREJMUIRE TEREN** din ARAD, str. Școalei nr. 20, înregistrată la APM Arad cu nr. 932/R/3444/05.03.2018 și completările ulterioare înregistrate cu nr. 1885/R/6865/03.05.2018, 2567/R/9147/11.06.2018; în baza:

**-Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**-Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

**-OUG 195/2005 privind protecția mediului cu modificările și completările ulterioare**

**-H.G nr.188/2002** pentru aprobarea unor norme privind condiţiile de descărcare în mediul acvatic a apelor uzate cu modificările ulterioare;

autoritatea competentă pentru protecţia mediului **APM ARAD decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 16.05.2018 că proiectul **SPĂLĂTORIE AUTO CU AUTOSERVIRE, ÎMPREJMUIRE TEREN** propus a fi implementat Arad, str. Școalei nr. 20 **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracterisiticile proiectului**

**a)proiectul se încadrează** în prevederile H.G nr. 445/2009, anexa nr. 2, pct. 10 lit. b (proiecte de dezvoltare urbană);

**b**)**mărimea proiectului**

Prin proiect se dorește construirea unei unei spălătorii auto cu autoservire și imprejmuire teren - latura estică. Terenul este proprietate privată, beneficiar SC Jet Diesel Energy SRL conform C.F. nr. 303519 Arad și are o suprafaţa de 509 mp. Accesul în incinta terenului se realizeaza din partea de vest – str. Școalei.

Regim economic:

In momentul de fata amplasamentul studiat este liber de construcții.

Pentru aceasta sunt necesare realizarea următoarelor lucrări:

**1.Realizare platforme betonate pentru circulatii carosabile, parcari, posturi spălare și aspirare, platforme betonate pentru amplasarea utilajelor și echipamentelor necesare**.

 Platformele din incinta se vor realiza din beton rutier cu pante de scurgere a apelor. Posturile de spălare, platformele circulatii și parcare vor fi prevazute cu rigole pentru colectarea apelor care vor fi deversate în reteaua de canalizare existența în zona după trecerea acestora în prealabil printr-un separator de hidrocarburi.

 În incinta se vor amenaja un numar total de 4 locuri de parcare doua amplasate pe latura sudică a terenului și 3 pe latura estică.

 În partea de est a terenului se vor amenaja doua posturi pentru aspirarea autovehiculelor. În partea de nord a terenului se va realiza un soclu din beton unde se va amplasa un container prefabricat fonoabsorbant ce conține utilajul – spalatoria în sine care se achizitioneaza ca atare și este complet echipată

 La sud de soclu se vor amenaja cele 3 posturi de spălare exterioară a autovehiculelor, din care 2 vor fi amenajate sub copertină și unul exterior pentru spalarea autovehiculelor înalte.

**2.** **Realizare copertina din structura metalica pentru 2 posturi de spălare**.

 Deasupra posturilor de spălare 1 și 2 se va realiza o copertina din structura metalica, cu invelitoare panouri termoizolante și elemente de mascare a structurii din tabla.

**3. Amenajare spatii verzi**

 În urma realizării platformelor și copertinei spălătoriei se vor amenaja spatii verzi pe laturile nord, sud și est ale terenului Suprafața totala a spatiilor verzi amenajate va fi de 130 mp.

**4. Realizarea împrejmuirii pe latura nordică a terenului**.

 Terenul se va imprejmui parțial pe latura nordică a terenului.

**5. Realizare barieră fonică**

 În partea de est a posturilor de aspirare, se va realiza o bariera fonică, din panouri fonoabsorbante cu fundatie continuă din beton armat având înălțimea de 3 m, lungime totală 15 m.

 Sistemul de funcționare al spalatoriei este self-service. Procesul de spălare a mașinii durează minim 3 minute în exterior și 5 minute în exterior, astfel se evita aglomerarea și așteptarea vehiculelor. În cazul unei aglomerari, pe teren sunt prevazute un numar total de 4 locuri de parcare.

 Accesul se va realiza din partea de vest, paralelă cu strada Școalei, asigurand accesul concomitent a 3 autovehicule, impiedicand astfel blocarea strazii.

Programul de funcționare va fi de la ora 0700 – 2400

**c)cumularea cu alte proiecte**

În zona amplasamentului nu sunt în derulare alte proiecte, amplasamentul staţiei de spălare va fi situată în imediata vecinătate a unei stații distribuție carburanți aparținând SC JET DIESEL ENERGY SRL.

**d)utilizarea resurselor naturale**

Materialele de construcţii necesare pentru derularea proiectului vor fi asigurate prin grija constructorului de la terţe societăţi.

**e) producţia de deşeuri**

Deşeurile generate ca urmare a implementării proiectului vor fi stocate separat pe categorii (deşeuri metalice deşeuri mase plastice, etc.)vor fi predate operatorilor autorizaţi în vederea valorificării/eliminării după caz.

**f) emisiile poluante, inclusiv zgomotul şi alte surse de disconfort**

**Aerul**

Din punct de vedere al impactului asupra atmosferei, activităţile care pot constitui surse de poluare a atmosferei sunt date în principal de procesul de edificare al viitoarei spălătorii, se preconozează că impactul generat nu este unul semnificativ negativ.

**Solul**

Terenul pe care va fi realizat obiectivul este o platformă impermeabilă (paracre). Prin realizarea proiectului, activităţile care pot fi considerate ca surse de impurificare a solului sunt sursele specifice perioadei de execuţie. În perioada de execuţie a investiţiei nu există surse industriale de impurificare a solului cu poluanţi. Acestea pot apărea doar accidental, de exemplu prin pierderea de carburanţi de la utilajele folosite pentru realizarea lucrărilor de construcţie. Aceste pierderi sunt nesemnificative cantitativ şi pot fi înlăturate fără a avea efecte nedorite asupra solului. În perioada de funcţionare, platforma de spălare şi staţionare autovehicule va fi impermeabilă.

**Zgomot şi vibraţii**

 Pentru perioada de execuţie a lucrărilor propuse, zgomotul produs coroborat cu intensitatea șantierului nu va avea un impact semnificativ negativ asupra mediului.

Pentru perioada de funcționare programul la spălătorie va fi de la ora 0700 – 2400

**g) riscul de accident, ţinându-se seamaîn special de substanţele şi de tehnologiile utilizate**

Materialele şi echipamentele utilizate au fost alese astfel încât pe toată durata de viaţă a instalaţiei să nu aibă impact negativ asupra mediului.

**2.Localizarea proiectului:**

**2.1utilizarea existentă a terenului;**

Conform Cetificatului de Urbanismnr. 2028 din 22.09.2017 destinația conform PUG: zonă rezidențială cu clădiri de mai mult de 3 niveluri; subzonă construcții comerciale. Functiunea dominantă a zonei: zonă rezidențială (locuințe, dotări aferente). Funcțiuni complementare admise zonei: spații comerciale, prestări servicii.

In momentul de fata amplasamentul studiat este liber de construcții.

**2.2.relativa abundență a resurselor naturale din zona, calitatea si capacitatea regenerativă a acestora;**

Se prevede amplasarea unei spălătorii pe platformă existentă, spălătoria va fi în sistem self service.

**2.3. capacitatea de absorbţie a mediului, cu atenţie deosebita pentru:**

**a)zonele umede;**

Nu este cazul

**b)zonele costiere;**

Nu este cazul

**c)zonele montane și cele împădurite**;

Nu este cazul

**d)parcurile si rezervaţiile naturale**;

Nu este cazul

**e)ariile clasificate sau zonele protejate prin legislaţia in vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc.;**

Nu este cazul

**f)zonele de protecție specială, mai ales cele desemnate prin Ordonanța de urgență a Guvernului** **nr. 57/2007**privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protectie instituite conform prevederilor Legii apelor nr. 107/1996, cu modificarile si completarile ulterioare, si Hotararea Guvernului nr. 930/2005 pentru aprobarea Normelor speciale privind caracterul si marimea zonelor de protectie sanitara si hidrogeologică;

Nu este cazul – proiectul nu se implementează în arie naturală protejată

**g)ariile in care standardele de calitate a mediului stabilite de legislaţie au fost deja depăşite;**Nu este cazul

**h)ariile dens populate;**

Proiectul se va realiza în zonă rezidențială.

**i)peisajele cu semnificatie istorica, culturala si arheologica.**

Nu este cazul

**3.Caracteristicile impactului potential:**

**a)extinderea impactului: aria geografica și numărul persoanelor afectate**;

Impactul va fi limitat la zona incintei în imediata vecinătate a acesteia. Se apreciază că acest impact se va încadra în prevederile legale.

**b)natura transfrontieră a impactului;**

Proiectul de investiţii nu se regăseşte în lista activităţilor din Legea 22/2001 lista pentru ratificarea Conventiei privind evaluarea impactului asupra mediului în context transfrontieră.

**c)marimea si complexitatea impactului;**

În perioada de construcție impactul generat ca urmare a organizării de șantier și lucrărior din cadrul șantierului va fi limitat în imediata vecinătate a acestuia.

**d)probabilitatea impactului;**

Pe timpul execuţiei lucrărilor impactul nu va fi major - acest impact va fi generat de utilajele de construcţie şi transport a materialelor necesare executării lucrărilor.

**e)durata, frecventa si reversibilitatea impactului**.

Impactul datorat lucrărilor de amenajare a staţiei de spălare va înceta la finalizarea lucrărilor de construcţii prevăzute în proiect.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Nu este cazul – proiectul nu se implementează în arie naturală protejată.

**Condiţiile de realizare a proiectului:**

-Respectarea documentației/proiectului pe baza căreia a fost emisă prezenta;

 -Titularul proiectului are obligația obținerii tuturor avizelor solicitate prin certificatul de urbanism. În cazul în care avizele emise de celelalte autorități/furnizori de utilități ale căror prevederi sunt contrare cu prevederile prezentei decizii, titularul proiectului va notifica A.P.M Arad (Agenția pentru Protecția Mediului Arad);

 -Titularul proiectului are obligația notificării A.P.M Arad în cazul în care apar elemente noi necunosute la data emiterii prezentei decizii;

 -Se interzice orice deversare de ape uzate, reziduuri sau deşeuri de orice fel în apele de suprafaţă sau subterane, pe sol sau în subsol, ce pot rezulta pe perioada derulării proiectului;

 -Se va evita depozitarea necontrolată a deşeurilor de orice natură ce vor rezulta pe perioada derulării lucrările de realizare a proiectului;

 -Organizarea de şantier se va realiza strict în perimetrul de implementare a proiectului;

 -Alimentarea cu apă se va realiza din reţeua oraşului iar apa va fi utilizată la spălarea autovehiculelor;

 -Apele uzate provenite de la spălătoria auto se vor evacua în reţeua de canalizare menajeră a oraşului după o pre-epurare corespunzătoare;

 -Vor fi asigurate amenajări corespunzătoare/sistem de pre-epurare care să asigure că indicatorii de calitate ai apele uzate înainte de evacuarea/debuşarea în reţeaua de canalizare menajeră se vor încadra în prevederile H.G 188/2002 NTPA 002/2002;

 -Se interzice evacuarea apelor uzate provenite din activitate în canalizarea pluvială sau canal deschis/emisar.

 -Programul de funcționare nu va depășii ora 2400

-Separatorul de hidrocarburi va fi amplasat la limita incintei cu strada Școalei.

**Se vor respecta prevederile următoarelor acte normative:**

-O.U.G 195/2005 aprobată şi modificată prin Legea 265/2006 privind protecţia mediului cu modificările şi completările ulterioare;

-H.G 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare;

-Ord. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private;

-H.G nr.188/2002 pentru aprobarea unor norme privind condiţiile de descărcare în mediul acvatic a apelor uzate cu modificările ulterioare;

-H.G 856/2002 privind evidenţa gestiunii deşeurilor

-Legea 211 /2011 privind regimul deşeurilor

-H.G. nr. 1061/01.09.2008 privind transportul deşeurilor periculoase şi nepericuloase pe teritoriul României;

**Documentaţia conține:**

-Notificare întocmită conform anexa 1 din Ord. 135/2010;

-Chitanţa nr. 32051 din 01.03.2018 privind notificarea A.P.M Arad;

-Certificat de Urbanism nr. 2028 din 22.09.2017 eliberat de Primaria Municipiului Arad

-Memoriu de prezentare întocmit conform anexa 5 din Ord. 135/2010

-Chitanţa nr. 32641/03.05.2018 eliberată de APM Arad privind încadrarea proiectului (etapă încadrare)

-Proces verbal nr. 7704/16.05.2018 privind constituirea Comisiei de Analiză Tehnică Etapă încadrare în procedura de evaluare a impactului asupra mediului

-Completări (documente) înregistrate la APM Arad cu nr. 2567/R/9147/11.06.2018

-Planşe anexă documentaţiei: plan topografic analogic şi digital; plan de încadrare în zonă; plan de situaţie existent; planșă situație existentă; planșă situație propusă;

-Adresa nr. 9766/19.06.2018 privind decizia de emitere a actului administrativ

**precum și următoarele documente:**

-Certificat de înregistrare cod unic 34116108, J2/186/2015 eliberat de ORC Arad;

-Declarație notarială cu încheiere de autentificare nr. 364/26.02.2018;

-Declarație privind programul de funcționare a stației de spălare;

-Notificare de asistență de specialitate nr. 200/04.04.2018 eliberată de DSP Arad;

-Certificat de urbanism nr. 2028/22.09.2017;

-Extras carte funciară nr. cadastral 303519 eliberat de OCPI Arad;

-Aviz de amplasament nr. 3755/14.03.2018 eliberat de Compania de Apă Arad SA;

-Carte tehnică separator de hidrocarburi

**Informarea publicului la procedura de evaluare de mediu a avut loc după cum urmează:**

-Glasul Aradului din data de 14.05.2018 privind solicitarea acordului

 -Anunţ postat pe site ul APM Arad în data de 10.05.2018 privind solicitarea acordului

 -Glasul Aradului din data de 20.06.2018 privind decizia etapei de încadrare

 -Anunţ postat pe site ul APM Arad în data de 20.06.2018 - decizia etapei de încadrare

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Nerespectarea prevederilor prezentului act atrage suspendarea şi anularea acestuia, după caz.**

**Prezentul acord nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.**

**La finalizarea proiectului/lucrărilor SC JET DEIESEL ENERGY SRL/titularul proiectului va notifica A.P.M Arad pentru întocmirea Procesului verbal de verificare a condiţiilor impuse prin prezenta decizie. Procesul-verbal întocmit de către A.P.M Arad se va anexa şi va face parte integrantă din procesul-verbal de recepţie la terminarea lucrărilor.**

**Înainte de începerea activităţii/funcţionării se va solicita şi obţine autorizaţia de mediu, act obligatoriu la punerea în funcţiune a activităţii**

 **Prezentul act administrativ este valabilă pe toată perioada punerii în aplicare a proiectului, conţine 6 pagini şi a fost emisă în 2 exemplare**

 **Prezentul act administrativ poate fi contestat în conformitate cu prevederile Hotărârii Guvernului nr.445/2009 şi ale Legii contenciosului administrativ nr. 554/2004 cu modificările şi completările ulterioare**

DIRECTOR EXECUTIV

**Dana Monica DĂNOIU**

Şef Serviciu A.A.A

**Adina ORĂȘAN**

Întocmit,

**Claudiu BOCIORT**